Università ëd Kazan'

L'Università ëd Kazan' a l'é n'università fondà dël 1805 a Kazan' an Russia.

 La fondassion 
Sò statù a prevëdìa che ij professor e sò resior a elegèisso sò Consèj universitari, con l'ufissi ëd gestì tuta l'educassion dël Sìrcol didàtich; l'università a podìa dotesse ëd na soa polissìa e ëd sò giùdes.
Ij professor a l'avìo libertà d'ansegnament e ël Consèj universitari a l'avìa ël drit dë stampa sensa censura preliminar; nen mach, ma a l'avìa l'ufissi d'aprové la stampa ëd tute j'euvre publicà a Kazan'.

Conforma al decret amperial, al moment ëd soa fondassion as componìa ëd quatr facoltà: Siense naturaj e polìtiche, con set cadreghe; Siense fìsiche e matemàtiche, con neuv cadreghe; Siense médiche, con ses cadreghe; Siense filològiche, con ses cadreghe.

Ël prim proveditor dël sìrcol didàtich ëd Kazan' a l'é stàit l'astrònom Stepan Jakovlevič Rumovskij.
Chiel-sì, bele ch'a stasìa a San Peroborgh, a l'ha contribuì ëd fasson decisiva a la formassion dël còrp dij professor dl'università e an pòch ëd temp a l'é riussì a porté a Kazan' dij professor vajant da lë strangé.

Categorìa:Russia
Kazan